**Драга децо,**

**материјал за грађанско васпитање ћу вам постављати на сајт наше школе. У материјалу који будем постављана наћи ћете све што вам је неопходно за реализовање учења на даљину.Материјале ћу постављати понедељком да га можете лагано прочитати и проучити у току недеље.**

*Уколико будете имали било какво питање, недоумицу, предлог и сл.можете га послати на већ познати мејл:* *istorija.nastavnica2020@gmail.com*

Понављање претходног градива :

**СТЕРЕОТИПИ**

 И одрасли и деца често доносе закључке о другим особама и групама људи не познавајући их стварно, већ на основу непотпуних и врло често нетачних података. Често их нисмо свесни јер смо убеђени да ти други заиста јесу такви. Уверење које се заснива наминималном познавању групе о којој се говори претпоставци да сви припадници те групе имају одређене особине које су само њима својствене и по којима се разликују од других.

**ПРЕДРАСУДЕ**

Предрасуда је научени образац мишљења који је неоснован, Предрасуде нису урођене, уче се од рођења од родитеља, шире породице, касније од пријатеља, учитеља, наставника, путем медија и социјалних мрежа. Док одрастамо идентификујемо са групом којој припадамо, прихватамо њене норме и критеријуме на основу којих процењујемо себе и друге.

**ДИСКРИМИНАЦИЈА**

**Дискриминација се често назива и предрасуда у акцији!**
То што мислимо о појединцу/групи, утиче на начин на који се према њима понашамо. Уколико мислимо да је нека група лоша, онда оправдавамо и дискриминацију припадника те групе, тј. ускраћивање права.
Дискриминација може бити заснована на различим недозвољеним разлозима, као што су припадност одређеној раси (расизам), старосној доби, полу,...

Како превазићи стереотипе,предрасуде,дискриминацију...? Један од начина је информисање, тражење реалних, објективних аргумената. Особе спремне на критички приступ појавама у друштву и животу, формираће своје мишљење на основу објективних показатеља и сопствене процене. Други начин је разумевање међусобних разлика и прихватање различитог мишљења, неговање емпатије...

**Толеранција**

(дефиниција УНЕСЦО) је поштовање, прихватање и уважавање богатства различитости у нашим културама, наша форма изражавања и начин да  будемо људи. Толеранција  је хармонија у различитостима.

 **Бити толерантан не значи толерисање социјалних неправди или одбацивање или слабљење туђих уверења. То значи бити слободан, чврсто се држати својих уверења  и прихватати да се и други држе својих. То значи прихватање чињенице да људска бића, природно различита .**